ส.อ.ท.วอนผ่อนคลายปล่อยสินเชื่อรถยนต์
นายสุรพงษ์ ไพสิฐพัฒนพงษ์ โฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) เปิดเผยยอดขายรถยนต์ 4 เดือนแรกของปีนี้ ว่า มองว่ายอดขายในประเทศปีนี้ อยู่ที่ 850,000 คัน แต่ถ้ารัฐบาลอัดฉีดงบลงทุน ก็อาจกระตุ้นยอดขายไปที่ 900,000 คัน แม้ว่ายังต่ำกว่าเป้าหมายที่วางไว้ที่ 950,000 คัน ทำให้ประเมินว่ายอดขายในประเทศ ได้ผ่านจุดต่ำสุดไปแล้ว กำลังปรับตัวดีขึ้น โดยมีปัจจัยบวกมาจากการอัดฉีดงบลงทุนของภาครัฐ,ปัจจัยที่ฉุดให้ยอดขาย ในประเทศลดลงมากมาจากสถาบันการเงินอนุมัติสินเชื่อซื้อรถยนต์ลดลง โดยเฉพาะลิสซิ่ง ที่ปฏิเสธสินเชื่อสูงถึง 30-40% จากปกติที่ปฏิเสธไม่เกิน 10% แต่ทั้งนี้ก็ยังดีกว่าในช่วงวิกฤติปี 2540 ที่ต้องใช้เงินสดในการซื้อรถยนต์ ขณะที่การส่งออกพบว่า 4 เดือนแรกขยายตัว 13% เมื่อเทียบกับช่วงเดียวกันของปีที่ผ่านมา หากคงอัตราการเติบโตเช่นนี้ จะทำให้ยอดส่งออกสูงกว่าเป้าหมายที่วางไว้ 1.2 ล้านคัน ทำให้ปีนี้ ยอดขายรวมจะอยู่ที่ 2 ล้านคัน ต่ำกว่าเป้าหมายที่วางไว้ 2.13 ล้านคัน และต้องรอผลสรุปจากค่ายรถยนต์ต่างๆก่อน หลังจบไตรมาส 2 จึงจะมีการปรับเป้าหมายว่าปีนี้ยอดขายในประเทศและต่างประเทศอยู่ที่เท่าใด.
นายสุรพงษ์ ไพสิฐพัฒนพงษ์ โฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) เปิดเผยยอดขายรถยนต์ 4 เดือนแรกของปีนี้ ว่า มองว่ายอดขายในประเทศปีนี้ อยู่ที่ 850,000 คัน
สุรพงษ์ ไพสิฐพัฒนพงษ์,สภาอุตสาหกรรมแห่งประเทศไทย,ส.อ.ท.,ปล่อยสินเชื่อ,รถยนต์,กระตุ้นยอดขาย,ทีมข่าวเศรษฐกิจ,ข่าว,ข่าวฉบับพิมพ์